Նորաստեղծ Խորհրդային միությունը, երկրի զարգացման գործում առանձնահատուկ նշանակություն տալով լեռնահանքային արդյունաբերությանը, ամբողջ ճակատով ձեռնամուխ եղավ առաջին համաշխարհային պատերազմի տարիներին լրիվ քայքայված և գրեթե շարքից դուրս եկած Ալավերդու և Շամլուղի պղնձահանքերի վերականգնմանը: Արտադրության ընդարձակումը իր հետ բերեց բանվորների թվի ավելացում, ընդհանուր առմամբ` բնակչության աննախադեպ աճ: Եթե Խորհրդային իշխանության առաջին տարիներին Ալավերդու գործարանում և հանքերում աշխատում էր 1000 բանվոր, ապա 20-ական թվականների վերջերին այդ թիվը գերազանցեց 1500-ը: